Uitkyk is 'n pragtige huis en ons het heerlik gebly ─ sal dit beslis aanbeveel. Een ding wat wel gepla het was dat omtrent geen van die gloeilampe in die kamers gewerk het nie. Ons het vir Franette laat weet net na aankoms. Sy het vir ons laat weet waar in die huis ons ekstra gloeilampe kan kry. Ongelukkig was daar nie genoeg van die regte gloeilampe nie en het sy nie op verdere navrae gereageer nie. As ons naby 'n dorp was sou ons self die regte gloeilampe aangekoop en vervang het. Ons het gevoel dat ons 'n magtige bedrag betaal het vir die verblyf en die lig-loosheid het onnodige ongerief veroorsaak.
Ons was vir 'n troue by Oubosstrand en wou so naby as moontlik aan die venue bly. Uitkyk bied jou alles en nog meer! Selfs 'n ysmasjien vir die coolbox en wasmasjien en tuimeldroër vir die klere wat die vorige aand langs die braaivleisvuur gebruik was. Beddens slaap heerlik en die DStv werk! Die strandjie voor die huis is pragtig en het ons die stappie met die trappe af maklik aangepak. Die ou enkele seemeeu wat elke dag kom kuier was baie koddig. Genoeg yskaste om jou bederfbare produkte koud of gevries te hou.
Mal oor die plek! Het egter 'n probleem gehad met die algemene higiëne. Anders as dit, 'n wonderlike ervaring!